**К ОПУБЛИКОВАНИЮ**

КОМИ РЕСПУБЛИКАЛÖН

# ОЛАНПАС

**Коми Республикаса республиканскӧй сьӧмкуд сьӧм**

**видзан пӧрадок йылысь, мый веськӧдӧны**

**гражданалысь оланног канмусянь пасйӧм вылӧ**

**Россия Федерацияса сетӧм уджмогъяссӧ**

**збыльмӧдӧм могысь содтӧд сьӧмӧн могмӧдӧм вылӧ**

## Примитӧма Коми Республикаса

## Каналан Сӧветӧн 2023 вося вӧльгым тӧлысь 30 лунӧ

Тайӧ Оланпасыс “Россия Федерацияса субъектъясын публичнӧй власьт котыртан ӧтувъя принципъяс йылысь” Федеральнӧй оланпаслӧн 42 статьяса 4 юкӧн, “Гражданалысь оланног пасйӧм йылысь” Федеральнӧй оланпаслӧн 4 статьяса 71 пункт серти урчитӧ Коми Республикаса республиканскӧй сьӧмкуд сьӧм видзан пӧрадоксӧ, мый веськӧдӧны гражданалысь оланног канмусянь пасйӧм вылӧ Россия Федерацияса субъектъяслӧн канму власьт органъяслы сетӧм Россия Федерацияса уджмогъяссӧ Коми Республикаын збыльмӧдӧм могысь содтӧд сьӧмӧн могмӧдӧм вылӧ (водзӧ – сетӧм уджмогъяс).

**1 статья**

1. Нормативъяс вевтыртігӧн, кутшӧмъясӧс урчитӧма гражданалысь оланног канмусянь пасйӧм вылӧ Россия Федерацияса сетӧм уджмогъяс збыльмӧдӧм могысь федеральнӧй сьӧмкудйысь Россия Федерацияса субъектъяслӧн сьӧмкудъяс костын субвенцияяс юклан методикаӧн, кутшӧмӧс вынсьӧдӧ Россия Федерацияса Веськӧдлан котыр, да сэк, кор федеральнӧй сьӧмкудйысь ӧтувъя субвенция сьӧмыс оз тырмы, мый сетӧны Россия Федерацияса субъектъяслӧн сьӧмкудъяслы Россия Федерацияса торъя канму уджмогъяс збыльмӧдӧм могысь, кутшӧмъясӧс сетӧма урчитӧм пӧрадокын, тайӧ Оланпаслӧн 3 статьяын индӧм содтӧд рӧскодсӧ, мыйта колӧ сетӧм уджмогъяссӧ збыльмӧдӧм могысь, сьӧмӧн могмӧдӧны ас чӧжӧс да Коми Республикаса республиканскӧй сьӧмкудлысь дефицитсӧ сьӧмӧн могмӧдан ӧшмӧсъяс тшӧт весьтӧ.

2. Сетӧм уджмогъяссӧ збыльмӧдӧм вылӧ Коми Республикаса республиканскӧй сьӧмкуд сьӧм йӧрышсӧ урчитӧны локтан финансӧвӧй во да планӧвӧй период вылӧ Коми Республикаса республиканскӧй сьӧмкуд йылысь Коми Республикаса оланпасӧн.

2 статья

1. Сетӧм уджмогъяс збыльмӧдӧм вылӧ Коми Республикаса республиканскӧй сьӧмкуд сьӧмӧн медшӧр вӧдитчысьӧн лоӧ Коми Республикаса олӧмӧ пӧртысь власьт орган, коді котыртӧ Коми Республика мутасын гражданалысь оланног канмусянь пасйӧм серти уджсӧ (водзӧ – уполномочитӧм орган).

2. Сетӧм уджмогъяс збыльмӧдӧм вылӧ Коми Республикаса республиканскӧй сьӧмкуд сьӧмсӧ вичмӧдӧм могысь уполномочитӧм орган сетӧ локтан финансӧвӧй во да планӧвӧй период вылӧ индӧм могъяс вылӧ Коми Республикаса республиканскӧй сьӧмкуд рӧскод серти сьӧмкуд ассигнованиеяс подулалӧмсӧ Коми Республикаса оланпастэчасӧн урчитӧм пӧрадокын да кадколастъясӧ.

3 статья

Сетӧм уджмогъяс збыльмӧдӧм вылӧ Коми Республикаса республиканскӧй сьӧмкуд сьӧмсӧ видзӧны содтӧд рӧскод вылӧ сы могысь, медым:

1. Россия Федерацияса оланпастэчас да Коми Республикаса оланпастэчас серти могмӧдны уполномочитӧм органлысь да сылӧн мутас органъяслысь (гражданалысь оланног пасъян мутас юкӧнъяслысь) уджсӧ, кытчӧ пырӧ уджысь мынтысьӧм, социальнӧя быть страхуйтан взносъяс вештӧм вылӧ, уджысь мынтысьӧм серти мынтӧмъяс да Коми Республикаса канму гражданскӧй служащӧйяслы мукӧд мынтӧм, Коми Республикаса канму гражданскӧй служащӧйяслы гарантияяс сетӧм вылӧ рӧскод;
2. Россия Федерацияса оланпастэчас да Коми Республикаса оланпастэчас серти могмӧдны уполномочитӧм органлысь да сылӧн мутас органъяслысь (гражданалысь оланног пасъян мутас юкӧнъяслысь) уджсӧ могмӧдӧм серти канму учреждениелысь уджсӧ, кытчӧ пырӧ уджысь мынтысьӧм, социальнӧя быть страхуйтан взносъяс вештӧм вылӧ, уджысь мынтысьӧм серти мынтӧмъяс да уджалысьяслы мукӧд мынтӧм, уджалысьяслы гарантияяс сетӧм вылӧ рӧскод;
3. материально-техническӧя могмӧдны уполномочитӧм органӧс да сылысь мутас органъяссӧ (гражданалысь оланног пасъян мутас юкӧнъяссӧ).

4 статья

1. Сетӧм уджмогъяс збыльмӧдӧм вылӧ Коми Республикаса республиканскӧй сьӧмкуд сьӧмыс торъя мога да сійӧс оз позь видзны мукӧд мог вылӧ.

2. Тайӧ Оланпас серти Коми Республикаса республиканскӧй сьӧмкудйысь вичмӧдӧм сьӧмсӧ торъя мог вылӧ видзӧм бӧрся видзӧдӧны сьӧм овмӧс бӧрся канмусянь контроль нуӧдысь органъяс, кодъяслы урчитӧм пӧрадокын сетӧма контроль нуӧдан лӧсялана уджмогъяссӧ.

5 статья

Тайӧ Оланпасыс вынсялӧ сійӧс официальнӧя йӧзӧдан лунсянь.

Коми Республикаса Юралысь В.В. Уйба

Сыктывкар

2023 вося ӧшым тӧлысь 11 лун

101-РЗ №